《念奴娇》
宋代·丘崇

烛花渐暗，似梦来非梦，今夕何夕。帘幕生香人醉里，家住深深密密。

送客难为，独留无计，此意谁知得。相看无语，可怜心绪如织。

缓辔踏月归来，空馀襟袖，有多情脂泽。浅笑轻颦追想处，眼底如今历历。

著意新词，于人好语，过后应难必。今宵酒醒，断肠人正愁寂。

作者简介：泉州晋江人，字次姚。哲宗元符三年进士。工诗文，尤精天文象数。尝侍父官惠州，时苏轼谪惠，因从之游。与李邴亦相唱和。官至朝请郎。